दुए ब्याह् कोला पैह्‌लैं ओह्‌दी तबदीली लङुआरै दे जाड़ होई गेदी ही। बान्नो अपनी मेहीं साथैं अजैं चुलनै गै ही। अशरफ नैं लङुआरा दे जाड़ इक होर कुड़ी फातमां कन्नै नकाह् करी लेआ। फातमां कन्नै ब्याह् करी उस दुई कोठी उत्थैं गै बनाई लेई ते नौकरी करन लगा। फातमां नैं किछ घोड़े कन्नै रक्खने चाहे, उस्सी घुड़सोआरी करनै दा बड़ा शौक हा। ओ बकरोआलैं दी धी ही, निक्की बरेसा थमां घोड़ैं-घोड़िएं पर चढ़दी आई ही। अशरफ दे हां करने पर फातमां नैं इक घोड़ी, दो घोड़े ते इक घोडू कन्नै रक्खी ले हे।